27-årige Jens Jensen har været direktør i virksomheden DinPcPartner siden 2009. Sidste år omsatte han for seks millioner kroner, og mandag åbnede han sin femte butik i Nordjylland. Fremtiden har ikke altid set lys ud for Jens Jensen. I mange år var han i et misbrug, som blev finansieret af kriminelle handlinger. - Det startede, da jeg gik på efterskole. Jeg røg hash og tog lidt amfetamin. Man kan sige, at jeg var det dårlige selskab, siger Jens Jensen og fortsætter: - Jeg bliver ramt af angst og depression, men jeg bliver ved med at tage stoffer. Jeg kommer rigtig langt ud Jens Jensen kommer først ud af sit misbrug, efter en ven foreslår ham at kontakte et misbrugscenter, der sender ham i døgnbehandling. Udover sin afvænning blev Jens ansat i en elektronikforretning, hvor han lærte sig selv at reparere telefoner. Det udviklede sig, og nu har han butikker i Skagen, Hjørring, Aalborg og Randers. Se mere i indslaget ovenfor.

Referat:
Manden bag virksomheden DinPcPartner brugte mange år af sit liv på et stofmisbrug, og pengene til misbruget blev skaffet ved kriminalitet. Nu er han ude af sit misbrug og åbner sin femte butik.